କେମୋସିସ

କେମୋସିସ (ଇଂରାଜୀ ଭାଷାରେ  Chemosis) କୁହାଯାଏ ଯେତେବେଳେ ଆଖିର  ଶ୍ୱେତ ପଟଳ ଏବଂ ଆଖିପତାର ଭିତର ଅଂଶ ଫୁଳିଯାଏ ବା ଇଡିମା ହୋଇଥାଏ ।  କୌଣସି ଲକ୍ଷଣ ନ ଥାଇ ପାରେ, ଲୁହ ନିର୍ଗତ ହେବା, କୁଣ୍ଡେଇ ହେବା ଏବଂ ଝାପ୍ସା ଦୃଷ୍ଟି ପର୍ଯ୍ୟନ୍ତ ଭିନ୍ନ ଭିନ୍ନ ଲକ୍ଷଣ ହୋଇପାରେ । ସାଧାରଣତଃ କୌଣସି ଯନ୍ତ୍ରଣା ହୁଏ ନାହିଁ, ଯଦିଓ ଉତ୍ତେଜନା ବା ଇରିଟେସନ ଥାଇପାରେ ।  ଆଖିର ଏକ ଛୋଟ ସ୍ଥାନ କିମ୍ବା ସମ୍ପୂର୍ଣ୍ଣ ଧଳା ଅଂଶ ପ୍ରଭାବିତ ହୋଇପାରେ।  ଏହି ରୋଗରେ ଆଖିକୁ ସମ୍ପୂର୍ଣ୍ଣ ବନ୍ଦ କରିବା କଷ୍ଟକର ହୋଇପାରେ, ଯାହା ଫଳରେ ଏକ୍ସପୋଜର କେରାଟାଇଟିସ୍ ହୋଇପାରେ। 

ଏହା ସାଧାରଣତଃ ଆଲର୍ଜିକ୍, ଭୁତାଣୁ କିମ୍ବା ଜୀବାଣୁ ଜନିତ ନେତ୍ରାବରଣ ପ୍ରଦାହ ଯୋଗୁଁ ହୁଏ ।  ଅନ୍ୟାନ୍ୟ କାରଣଗୁଡ଼ିକ ମଧ୍ୟରେ ଆଖି ପଛରେ ଏକ ପିଣ୍ଡୁଳା ଯୋଗୁ ହୋଇପାରେ ଯେପରି ଥାଇରଏଡ୍ ଆଖି ରୋଗ, ଆଖି ଆଘାତ, ଆଞ୍ଜିଓଇଡିମା, କିମ୍ବା ହୃଦ୍‌ପାତରେ ହୁଏ ।    ଅନ୍ତର୍ନିହିତ କାର୍ଯ୍ୟବିଧିରେ  କୈଶିକାଗୁଡ଼ିକର ବର୍ଦ୍ଧିତ ପାରଗମ୍ୟତା, କମ୍ ଆଲବୁମିନ୍, କିମ୍ବା ଉଚ୍ଚ ଶିରା ଚାପ ଅନ୍ତର୍ଭୁକ୍ତ ହୋଇପାରେ । ।

ରୋଗ ପରିଚାଳନାରେ ମୂଳ କାରଣକୁ ସମାଧାନ କରିବା ଆବଶ୍ୟକ ।  ଆଖି ଓଦାରଖିବା ଏବଂ ନନଷ୍ଟେରଏଡାଲ ଆଣ୍ଟି-ଇନଫ୍ଲାମେଟୋରୀ ଔଷଧ ମଧ୍ୟ ସାହାଯ୍ୟ କରିପାରେ।   ସାଧାରଣତଃ ଏହା ସମୟ କ୍ରମେ ସମାଧାନ ହୋଇଯାଏ ଏବଂ ଫଳାଫଳ ଭଲ ହୁଏ ।   ଏକ ବ୍ୟତିକ୍ରମ ହେଉଛି ଯଦି ଆଘାତ ସମୟରେ କେମୋସିସ୍ ମଧ୍ୟରେ ରକ୍ତସ୍ରାବ ହେଲେ ଗ୍ଲୋବ୍ ଫାଟିବା ସୂଚାଇପାରେ । ଏହା ତୁଳନାତ୍ମକ ଭାବରେ ସାଧାରଣ ରୋଗ ।  ଏହି ଶବ୍ଦଟି ଗ୍ରୀକ୍ ଶବ୍ଦ କେମୋ (cheme) ରୁ ଆସିଛି, ଯାହାର ଅର୍ଥ କକଲେସେଲ୍ ଏବଂ ଓସିସ (-osis), ଯାହାର ଅର୍ଥ ଅବସ୍ଥା। 

 ଆଧାର 

Category:ଚିକିତ୍ସା ବିଜ୍ଞାନ
Category:Translated from MDWiki